**** 

 **Visoko gospodarsko učilište u Križevcima**

**ERASMUS+ PROGRAM - KA1**

**Individualna mobilnost za nastavno i nenastavno osoblje u akademskoj godini 2018./2019.**

**Visoko gospodarsko učilište u Križevcima**

**objavljuje**

**NATJEČAJ**

**za dodjelu financijskih potpora**

**NASTAVNOM I NENASTAVNOM OSOBLJU**

**za mobilnost u okviru ERASMUS+ PROGRAMA – KA 1 aktivnosti**

**u akademskoj godini 2018./2019.**

Visokome gospodarskom učilištu u Križevcima dodijeljena je *Erasmus Charter for Higher Education* (ERAPLUS- 255228-EPP-1-2014-1-HR-EPPKA3-ECHE), čime je omogućeno njegovo sudjelovanje u programu Erasmus+.

Visoko gospodarsko učilište u Križevcima dodijelit će ukupno **četiri (4) mobilnosti nastavnog osoblja u svrhu podučavanja (održavanja nastave) u ukupnom trajanju od 32 dana i deset (10) mobilnosti (ne)nastavnog osoblja u svrhu osposobljavanja (stručnog usavršavanja) u ukupnom trajanju od 70 dana.** Kandidati koji se prijave na Natječaj, zadovolje sve uvjete Natječaja, a ne uđu u krug stipendiranih članova osoblja, mogu na razmjenu otići o vlastitom trošku.

Svrha boravka na inozemnoj ustanovi *za nastavno osoblje* je podučavanje odnosno održavanje nastave ili osposobljavanje s naglaskom na razvijanje pedagoških vještina i vještina razvoja kurikula u visokom obrazovanju te *za nenastavno osoblje* osposobljavanje za obavljanje poslova definiranih ugovorom o radu ili ugovorom o djelu.

Na natječaj se mogu prijaviti svi članovi nastavnog ili nenastavnog osoblja Visokoga gospodarskog učilišta u Križevcima koji su na Visokome gospodarskom učilištu zaposleni temeljem ugovora o radu, te vanjski suradnici Učilišta koji imaju važeći ugovor o djelu. Pristupnici moraju imati hrvatsko državljanstvo ili državljanstvo neke druge države sudionice Erasmus+ programa. Nastavnici koji se prijavljuju za aktivnost održavanja nastave trebaju imati znanstveno-nastavno zvanje ili nastavno zvanje. Za aktivnost stručnog usavršavanja pristupnici na natječaj mogu biti članovi nastavnog i nenastavnog osoblja.

Važeće razdoblje za realizaciju Erasmus+ mobilnosti je **1. lipnja 2018. – 31. svibnja 2020.**

U sklopu Erasmus+ programa moguće je ostvariti mobilnost u programskim zemljama. Programske zemlje su države članice EU: Austrija, Belgija, Bugarska, Cipar, Češka, Danska, Estonija, Finska, Francuska, Njemačka, Grčka, Mađarska, Irska, Italija, Litva, Latvija, Luksemburg, Malta, Nizozemska, Poljska, Portugal, Rumunjska, Slovačka, Slovenija, Španjolska, Švedska i Ujedinjeno Kraljevstvo te Island, Lihtenštajn, Norveška, Makedonija i Turska.

Preduvjet za realizaciju mobilnosti u svrhu održavanja nastave i stručnog usavršavanja na inozemnoj visokoškolskoj ustanovi su Erasmus+ međuinstitucijski sporazumi sklopljeni između Visokoga gospodarskog učilišta u Križevcima i prihvatne visokoškolske ustanove. Nastavnik je obvezan održati **najmanje 8 sati nastave**. Za realizaciju aktivnosti stručnog usavršavanja na ustanovi koja nema status visokog učilišta nije potrebno sklopiti Erasmus+ međuinstitucijski sporazum.

Dužina razdoblja mobilnosti za održavanje nastave je **najkraće 2 dana, a najduže 60 dana.**

Dužina razdoblja mobilnosti za osposobljavanje je **najkraće 2 dana, a najduže 60 dana**.

Dani provedeni na putu ne uračunavaju se u razdoblje mobilnosti.

**Upute za prijavu na natječaj i prijavni obrasci sastavni su dio ovog natječaja** i dostupni su na web stranici Učilišta [www.vguk](http://www.vguk).hr

.

Prijava na natječaj treba sadržavati:

* [**prijavni obrazac**](http://www.unios.hr/uploads/491.%20dodatni%20Prijavni%20obrazac%20za%20osoblje%2014%2015.doc)
* **Obrazac Nastavnog plana**  **(za aktivnost održavanja nastave) ili obrazac Plana rada** **(za aktivnost stručnog usavršavanja)**
* **pozivno pismo inozemne ustanove (Acceptance Letter**)
* **životopis (Europass format)**
* **kopiju domovnice ili dokaza o državljanstvu**
* **potvrdu poslodavca o statusu zaposlenika ili vanjskog suradnika**
* **prijavni obrazac za dodatno financiranje** **(samo za osoblje s invaliditetom ili s posebnim potrebama)**

**ROK ZA PRIJAVU:** **12. prosinca 2018.**

Prijave i ostale popratne dokumentima poslati isključivo preporučenom poštom na adresu:

**Visoko gospodarsko učilište u Križevcima**

**Za ERASMUS+ natječaj**

**Milislava Demerca 1**

**48260 Križevci**

Neispravno popunjeni prijavni obrasci, prijave s nepotpunom dokumentacijom ili prijave poslane poslije navedenog roka neće se razmatrati.

**Kontakt za dodatne informacije:**

**Renata Husinec,** Erasmus koordinatorica

**e-mail:** **rhusinec@vguk.hr** **tel: 048 617 953**

Dodatni dokumenti
**Upute za prijavu na natječaj i realizaciju mobilnosti**

**Kalkulator za izračun udaljenosti putovanja**

**Tablica za izračun životnih troškova (dnevnica) i paušalnog putnog troška
Popis Erasmus+ međuinstitucijskih sporazuma**

[**Povjerenstvo za Erasmus**](http://www.veleri.hr/files/datoteke/page_privitak/Odluka_o_imenovanju_Povjerenstva_za_medunarodnu_suradnju.pdf) **mobilnost:**

mr. sc. Renata Husinec

dr. sc. Tatjana Jelen

dr. sc. Marcela Andreata Koren

Erasmus+ program mobilnosti provodi se u suradnji s [Agencijom za mobilnost i programe EU Zagreb.](http://www.mobilnost.hr/index.php)

